11. ΝΟΜΟΘΕΤ. ΔΙΑΤΑΓΜΑ υπ’ αριθ. 2125 της 28 Οκτ. 1942/10 Φεβρ. 1943 (αναδημ. 27 Φεβρ. 1943) Περί τροποποιήσεως και συμπληρώσεως του Α.Ν. 2326/1940 «περί Ταμείου Συντάξεως Μηχανικών και Εργοληπτών Δημοσίων Έργων». Άρθρ.1.-1.Συνιστάται παρά τω Ταμείω Συντάξεων Μηχανικών και Εργοληπτών Δημοσίων Έργων θέσις Γενικού Διευθυντού. 2.Ο Γενικός Διευθυντής προΐσταται του υπαλληλικού και υπηρετικού Προσωπικού και έχει πάσας τας αρμοδιότητας, όσας ο Α.Ν. 2326/1940 και οι εν ισχύϊ Κανονισμοί του Ταμείου αναθέτουσιν εις τον Γενικόν Γραμματέα και προσέτι τα εξής: α)Ο Γενικός Διευθυντής εισηγείται εις το Συμβούλιον τας οικονομικάς κατευθύνσεις του Ταμείου δια την άσκησιν της κοινωνικής αυτού πολιτικής. β)Μελετά και εισηγείται εις το Διοικητικόν Συμβούλιον τα της διαθέσεως, τοποθετήσεως και εν γένει εκμεταλλεύσεως της κινητής και ακινήτου περιουσίας αυτού. γ)Εισηγείται εις το Διοικητικόν Συμβούλιον την λήψιν παντός μέτρου δυναμένου να εξασφαλίση, βελτιώση και προαγάγη τα συμφέροντα του Ταμείοιυ. δ)Εισηγείται προς το Διοικητικόν Συμβούλιον παν μέτρον δια την επί το μεθοδικώτερον ρύθμισιν των εργασιών του Ιδρύματος και την οργάνωσιν των υπηρεσιών αυτού. ε)Εισηγείται εις το Διοικητικόν Συμβούλιον τον απολογισμόν, τον ισολογισμόν και τον προϋπολογισμόν εκάστου έτους μετ’ αναλυτικής εκθέσεως εκάστου τούτων. ς)Επιμελείται της τηρήσεως υπό του Προσωπικού των εκάστοτε       κειμένων       διατάξεων,  των (Αντί τη σελ. 203) Σελ. 203(α) ΙΖ-37 Ταμείο Συντάξεων Μηχανικών και Εργοληπτών 23.Γ.δ.8-11 Νόμων, Διαταγμάτων και αποφάσεων του Διοικητικού Συμβουλίου επί παντός ζητήματος αφορώντος το Ίδρυμα και τας προς τους μετόχους και συνταξιούχους υποχρεώσεις και δικαιώματα αυτού. ζ)Συνυπογράφει μετά του Προέδρου του Διοικητικού Συμβουλίου την αλληλογραφίαν του Ταμείου την απευθυνομένην προς τα Υπουργεία και τας Ανωτάτας Αρχάς. 3. «Όπου εν τη κειμένη περί του Ταμείου νομοθεσία και τοις εν ισχύϊ κανονισμοίς αναφέρεται Γεν. Γραμματεύς νοείται εφεξής ο Γενικός Διευθυντής του Ταμείου. Τον Γενικόν Διευθυντήν απόντα ή κωλυόμενον εκτάκτως ή προσωρινός αναπληροί εις των Προϊσταμένων Υπηρεσιών του Ταμείου ή τούτων απόντων ή κωλυομένων, εις των Προϊσταμένων Τμημάτων, οριζόμενος υπό του Διοικητικού Συμβουλίου, υπογράφων αντ’ αυτού παν έγγραφον, ένταλμα, γραμμάτιον, εγγυητικήν επιστολήν του Κεντρικού Καταστήματος πάσης φύσεως και γενικώς διενεργών αντ’ αυτού πάσαν πράξιν αναγκαίαν εις την διεξαγωγήν των εργασιών του Ταμείου, υποκείμενος όμως εις τον εκ των υστέρων έλεγχον του Γενικού Διευθυντού». Η παρ. 3 ετροποποιήθη ως άνω δια της παρ. 1 άρθρ. 3 Ν.Δ. 2724/1953, κατωτ. αριθ. 21. Άρθρ.2.-1.Ο Γενικός Διευθυντής του Τ.Σ.Μ.Ε.Δ.Ε., διορίζεται δια Δ/τος εκδιδομένου προτάσει του Υπουργού επί της Συγκοινωνίας, δυναμένου να προκαλέση εν προκειμένω και ειδικήν γνωμάτευσιν του Διοικητικού Συμβουλίου του Ταμείου. 2.Γενικός Διευθυντής διορίζεται ο έχων δίπλωμα Ανωτάτης Πολιτικής ή Στρατιωτικής Σχολής. 3.Αι αποδοχαί του Γενικού Διευθυντού του Ταμείου καθορίζονται υπό του Υπουργού μετά γνώμην του Διοικητικού Συμβουλίου του Ταμείου και δεν δύναται να εισίν ανώτεραι των αποδοχών Γενικού Διευθυντού των Δημοσίων Έργων του Υπουργείου Συγκοινωνίας. Δια του Β.Δ. της 23/24 Δεκ. 1950 αι μηνιαίαι αποδοχαί του Γεν. Διευθυντού του Τ.Σ.Μ.Ε.Δ.Ε. κεκτημένου δίπλωμα Ανωτάτης Τεχνικής Σχολής ορίζονται ίσαι προς τας αποδοχάς του Γεν. Διευθυντού Δημοσίων Έργων, προς ον ούτος εξομοιούται βαθμολογικώς και μισθολογικώς. Άρθρ.3.-Από της αναλήψεως των καθηκόντων υπό του κατά το προηγούμενον άρθρον διοριζομένου Γενικού Διευθυντού του Τ.Σ.Μ.Ε.Δ.Ε. καταργείται η ήδη υφισταμένη θέσις του Γενικού Γραμματέως, του νυν υπηρετούντος διατηρουμένου εν τη υπηρεσία μέχρι της δια Δ/τος τροποποιήσεως του εσωτερικού κανονισμού, οπότε τοποθετηθήσεται εις άλλην ανάλογον οργανικήν θέσιν ης και θα λαμβάνη τας αποδοχάς. Σελ. 204(α) ΙΖ-38 Άρθρ.4.-Διαρκούσης της εκ του πολέμου δημιουργηθείσης καταστάσεως, επιτρέπεται εις τον Υπουργόν της Συγκοινωνίας όπως δι' αποφάσεών του δημοσιευομένων εις την Εφημερίδα της Κυβερνήσεως, αυξάνη τους κατά το άρθρ. 7 του υπ' αριθ. 2326/1940 Α. Νόμου "περί Ταμείου Συντάξεων Μηχανικών και Εργοληπτών Δημοσίων Έργων" επιβαλλομένους πόρους υπέρ του Ταμείου τούτου μέχρι ποσοστού κατ' ανώτατον όριον αναλογούντος προς το ποσοστόν των εκάστοτε χορηγουμένων αυξήσεων της μισθοδοσίας των δημοσίων υπαλλήλων. "Τούτ' αυτό εφαρμόζεται και προκειμένου περί των πόρων του άρθρ. 11 του από 4/12/1940 Δ/τος "περί εκτελέσεως του Α.Ν. 2326/1940 περί Ταμείου Συντάξεων Μηχανικών και Εργοληπτών Δημοσίων Έργων" ως και πασών των μέχρι της δημοσιεύσεως του παρόντος οφειλών των μετόχων εξ αναγνωρίσεως προϋπηρεσίας". Η εντός " " παράγραφος προσετέθη δια του άρθρ. 6 του Ν. 831/1943 (ανωτ. αριθ. 7γ). Άρθρ.5.-Ο κατά το άρθρ. 4 του υπ' αριθ. 2326/1940 Α. Νόμου Κανονισμός του Ταμείου εγκρίνεται δια Δ/τος προκαλουμένου υπό του επί της Συγκοινωνίας Υπουργού. Άρθρ.6.-1.Διαρκούσης της εκ του πολέμου καταστάσεως επιτρέπεται εις τον Υπουργόν της Συγκοινωνίας, να προβαίνη, κατόπιν ητιολογημένης γνώμης του Διοικητικού Συμβουλίου, του Ταμείου Συντάξεως Μηχανικών και Εργοληπτών Δημοσίων Έργων, εις αυξομείωσιν των χορηγουμένων υπό του Ταμείου, τούτου συντάξεων εφ' όσον η κίνησις των πόρων και η εν γένει οικονομική κατάστασις του Ταμείου επιτρέπει τούτο. 2.Υπό τας ανωτέρω προϋποθέσεις παρέχεται επίσης εις τον αυτόν Υπουργόν το δικαίωμα αυξομειώσεως των υπό της κειμένης περί του Ταμείου νομοθεσίας προβλεπομένων αμοιβών ή άλλων αποζημιώσεων εις μέλη Επιτροπών ή Συμβουλίων λειτουργούντων βάσει Νόμων, Διαταγμάτων ή των ισχυόντων Κανονισμών. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Εκυρώθη εξ υπαρχής διατηρηθέν εν ισχύϊ δια της υπ' αριθ. 306 της 30/30 Μαΐου 1946 πράξεως του Υπουργικού Συμβουλίου.